জ্ঞান বিজেকুন

বিজেকুন মুদিয়ানেলাগে জ্ঞান রম্যকুমারা (; জন্ম: ২১ ডিসেম্বর, ১৯৭৬) গাম্পাহা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।List of Sri Lanka Test Cricketers

ঘরোয়া প্রথম-শ্রেণীর শ্রীলঙ্কান ক্রিকেটে বাসনাহিরা নর্থ, চিল মারিয়ান্স ক্রিকেট ক্লাব, সিংহলীজ স্পোর্টস ক্লাব, তামিল ইউনিয়ন ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে মিডিয়াম পেস বোলিংয়ে পারদর্শী ছিলেন জ্ঞান বিজেকুন।

 প্রথম-শ্রেণীর ক্রিকেট 
গুরুকুলা কলেজে অধ্যয়ন করেছিলেন জ্ঞান বিজেকুন। ১৯৯৬-৯৭ মৌসুম থেকে ২০১৪ সাল পর্যন্ত জ্ঞান বিজেকুনের প্রথম-শ্রেণীর খেলোয়াড়ী জীবন চলমান ছিল। প্রয়োজনীয় যোগ্যতা নিয়ে অল-রাউন্ডার হিসেবে জ্ঞান বিজেকুনের আবির্ভাব ঘটেছিল। সজীব ভঙ্গীমায় বামহাতি মিডিয়াম পেসার ও বামহাতি ব্যাটসম্যান হিসেবে অনেকগুলো বছর তামিল ইউনিয়নের পক্ষে ব্যাটিং ও বোলিং উদ্বোধনে নেমেছিলেন। এরপর, ২০০৩-০৪ মৌসুমে চিল ম্যারিয়ান্স সিসি’র সদস্যভূক্ত হন।

বেশ কয়েকবার শ্রীলঙ্কা এ দলের পক্ষে খেলেছেন তিনি। সফরকারী দলগুলোর বিপক্ষে প্রতিটি সুযোগ কাজে লাগান ও শ্রীলঙ্কা এ-দলের সদস্যরূপে বিদেশ গমন করেন। তবে, জাতীয় দলে ঠাঁই পেতে তাকে যথেষ্ট বেগ পেতে হয়। বিজেকুনের তুলনায় কম যোগ্যতাসম্পন্নদেরকে অগ্রাধিকার দেয় দল নির্বাচকমণ্ডলী। উপুল চন্দনা ও মাহেলা জয়াবর্ধনের কাছ থেকে ব্যাপক প্রতিবন্ধকতার মুখোমুখি হন জ্ঞান বিজেকুন। অবশেষে, ২০০৪-০৫ মৌসুমে নিউজিল্যান্ডের বিপক্ষে খেলার জন্যে তাকে মনোনয়ন দেয়া হয়।

 আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র টি২০আইয়ে অংশগ্রহণ করেছেন জ্ঞান বিজেকুন। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ১৩ জুলাই, ২০০৫ তারিখে কলম্বোয় সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ২২ জুলাই, ২০০৫ তারিখে ক্যান্ডিতে একই দলের বিপক্ষে সর্বশেষ টেস্টে অংশ নেন তিনি। কোন একদিনের আন্তর্জাতিকে অংশগ্রহণের সুযোগ পাননি তিনি।

২০০৪-০৫ মৌসুমে নিউজিল্যান্ড গমনার্থে শ্রীলঙ্কা দলের সদস্যরূপে অন্তর্ভুক্ত হন। জুলাই, ২০০৫ সালে নিজদেশে সফরকারী ওয়েস্ট ইন্ডিজের বিপক্ষে অনুষ্ঠিত টেস্টে সিরিজের মাধ্যমে আন্তর্জাতিক পর্যায়ে অভিষেক পর্ব সম্পন্ন হয় তার। তবে, খুব কম সফলতা পান। দুই উইকেট লাভ করেছিলেন তিনি। দুই বছর জাতীয় দলের বাইরে থাকেন। দক্ষিণ আফ্রিকায় অনুষ্ঠিত ২০০৭ সালের আইসিসি টুয়েন্টি২০ বিশ্ব চ্যাম্পিয়নশীপে খেলার জন্যে তাকে পুনরায় আমন্ত্রণ জানানো হয়।

 তথ্যসূত্র 

 আরও দেখুন 
 এরিক উপশান্ত
 কৌশল লোকুয়ারাচ্চি
 শ্রীলঙ্কান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

 বহিঃসংযোগ 



বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:এশিয়ান গেমসে শ্রীলঙ্কার প্রতিযোগী
বিষয়শ্রেণী:ওয়েয়াম্বার ক্রিকেটার
বিষয়শ্রেণী:চিল মেরিয়ান্স ক্রিকেট ক্লাবের ক্রিকেটার
বিষয়শ্রেণী:তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:নর্থ সেন্ট্রাল প্রভিন্সের ক্রিকেটার
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার